# Как да разговаряме с децата за ваксините срещу COVID-19

Последна актуализация: 8 август 2022 г.

Ваксинацията се препоръчва и за някои деца на възраст от 6 месеца до 4 години, които са силно имунокомпрометирани или имат увреждане, както и тези, които имат сложни и/или множество здравословни състояния, които повишават риска от тежък COVID-19.

Естествено е детето ви да е любопитно и да има много въпроси относно ваксинациите срещу COVID-19. Ето няколко съвета как да говорите с деца преди и след като им бъде поставена ваксина.

Важно е да сте в течение с най-новите медицински съвети, достъпни на уебсайта на [Department of Health and Aged Care](https://www.health.gov.au/)

Можете също така да обсъдите всички притеснения или въпроси, които имате относно ваксинацията срещу COVID-19, с вашия доставчик на имунизация или лекар, преди детето ви да получи ваксината.

Важно е да се вслушате в отговорите им и да признаете всички страхове, които имат относно ваксинирането.

* Кажи ми какво знаеш досега за ваксината срещу COVID-19.
* Някога правена ли ти е ваксинa преди?

Вероятно детето ви е имало ваксина преди и може да не е било толкова лошо.

Обяснете честно и по подходящ за възрастта начин какво знаете за ваксината срещу COVID-19.

Не забравяйте, че децата приемат емоционални знаци от възрастните, така че прекаленото споделяне на страховете може да не е градивно и може да накара детето ви да се чувства неудобно.

Обяснете, че лекарят или медицинският специалист ще зададе на детето Ви някои въпроси, че на детето Ви ще бъде поставена игла в ръката(или в крака, ако е на възраст от 6 месеца до под 5 години), че ще почувства леко убождане и където е минала иглата може да е малко болезнено след това. Успокойте детето си, като му кажете, че е нормално да бъде леко възпалено там, където е влязла иглата, и това означава, че лекарството действа.

Ако детето ви изглежда угрижено, че ще бъде ваксинирано, опитайте да проучите по-подробно чувствата му или потърсете допълнителен съвет от вашия лекар, ако е необходимо.

## Отговорете на въпросите на детето Ви

Подгответе няколко удобни за деца отговори, за всякакви въпроси, които детето ви може да има. Ето някои от основните въпроси и отговори, които могат да помогнат в този разговор:

Използвайте действителни примери, като защита на бабите и дядовците на детето и възможността да продължи да прави неща като ходене на училище и отборни спортове, ако смятате, че това ще помогне.

В Австралия ваксините са тествани щателно от агенция, която гарантира, че всички лекарства са безопасни. Те нямаше да бъдат дадени на хората, ако не бяха безопасни.

Ако детето ви се страхува от игли, ефективната подготовка и техниките за отвличане на вниманието са важни.

За деца на възраст над 5 години може да помогне да посетите по-малка клиника или по-познато място, като например местна аптека или обща практика. Големите по мащаб места за ваксиниране може да са шумни и натоварени и да увеличат стреса.

Носете със себе си любимите играчки или книги на детето ви, за да създадете положително преживяване и да му отвлечете вниманието.

Уведомете вашия доставчик предварително, ако детето ви се страхува от игли, за да може да отдели достатъчно време и да се увери, че процесът не е прибързан или принудителен.

Можете да посетите уебсайта на [Department of Health and Aged Care](https://www.health.gov.au/initiatives-and-programs/covid-19-vaccines/translations) на адрес [www.health.gov.au](http://www.health.gov.au/) за повече информация относно ваксината.

Можете да се обадите на National Coronavirus и COVID-19 Vaccine Helpline на **1800 020 080.** Натиснете опция 8 за безплатни преводачески услуги.

Ако сте глухи или имате увреден слух или говор, можете да се обадите на National Relay Service на **133 677.**